Document ID: 32008D0060

KOMISJONI OTSUS,
21. detsember 2007,
millega muudetakse otsust 2003/548/EÜ seoses teatavat tüüpi püsiliinide väljajätmisega püsiliinide miinimumkogumist
(teatavaks tehtud numbri K(2007) 6635 all)
(EMPs kohaldatav tekst)
(2008/60/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), (1) eriti selle artikli 17 lõiget 1,
võttes arvesse Euroopa Parlamendi ja nõukogu 7. märtsi 2002. aasta direktiivi 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv), (2) eriti selle artikli 18 lõiget 3,
olles konsulteerinud sidekomiteega,
ning arvestades järgmist:
(1)
Komisjon võttis 24. juulil 2003. aastal vastu otsuse 2003/548/EÜ universaalteenuse direktiivi artiklis 18 osutatud ühtlustatud omadustega püsiliinide miinimumkogumi ja asjaomaste standardite kohta. (3) Kõnealune miinimumkogum hõlmas kahte tüüpi analoogpüsiliine ja kolme tüüpi digitaalpüsiliine kiirusega kuni 2 048 kbit/s.
(2)
Seoses laialdase üleminekuga uutele võrguarhitektuuridele ei ole analoogpüsiliinid enam tehniliselt asjakohased. Turg rahuldab üha kasvavat nõudlust üle 2 048 kbit/s kiirühendusega digitaalpüsiliinide järele. Avalik arutelu on näidanud, et liikmesriigid, tööstusühendused ja sidusrühmad toetavad valdavalt viit tüüpi püsiliinide väljajätmist praegu kehtivast miinimumkogumist.
(3)
Universaalteenuse direktiivi artikli 18 lõikes 3 on sätestatud, et komisjon võib teatavat tüüpi püsiliinid miinimumkogumist välja jätta.
(4)
Käesoleva otsusega ettenähtud meetmed on kooskõlas sidekomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/548/EÜ lisast jäetakse välja loetelu pealkirjaga „Ühtlustatud omadustega püsiliinide miinimumkogumi ja asjaomaste standardite määratlemine”.
Artikkel 2
Adressaadid
Käesolev otsus on adresseeritud liikmesriikidele.
Brüssel, 21. detsember 2007

Labels: 7
12